श्रीरङ्गस्तोत्र
पद्माधिराजे गरुडाधिराजे	
     विरिञ्चराजे सुरराजराजे ।	
त्रैलोक्यराजेऽखिलराजराजे	
     श्रीरङ्गराजे रमतां मनो मे ॥ १॥	
नीलाब्जवर्णे भुजपूर्णकर्णे	
     कर्णान्तनेत्रे कमलाकलत्रे ।	
श्रीमल्लरङ्गे जितमल्लरङ्गे	
     श्रीरङ्गरङ्गे रमतां मनो मे ॥ २॥	
लक्ष्मीनिवासे जगतां निवासे	
     ह्ऱृत्पद्मवासे रविबिम्बवासे ।	
क्षीराब्धिवासे फणिभोगवासे	
     श्रीरङ्गवासे रमतां मनो मे ॥ ३॥	
कुबेरलीले जगदेकलीले	
     मन्दारमालाङ्कितचारुफाले ।	
दैत्यान्तकालेऽखिललोकमौले	
     श्रीरङ्गलीले रमतां मनो मे ॥ ४॥	
अमोघनिद्रे जगदेकनिद्रे	
     विदेहनिद्रे च समुद्रनिद्रे ।	
श्रीयोगनिद्रे सुखयोगनिद्रे	
     श्रीरङ्गनिद्रे रमतां मनो मे ॥ ५॥	
आनन्दरूपे निजबोधरूपे	
     ब्रह्मस्वरूपे क्षितिमूर्तिरूपे ।	
विचित्ररूपे रमणीयरूपे	
     श्रीरङ्गरूपे रमतां मनो मे ॥ ६॥	
भक्ताक्ऱृतार्थे मुररावणार्थे	
     भक्तसमर्थे जगदेककीर्ते ।	
अनेकमूर्ते रमणीयमूर्ते	
     श्रीरङ्गमूर्ते रमतां मनो मे ॥ ७॥	
कंसप्रमाथे नरकप्रमाथे	
     दुष्टप्रमाथे जगतां निदाने ।	
अनाथनाथे जगदेकनाथे	
     श्रीरङ्गनाथे रमतां मनो मे ॥ ८॥	
सुचित्रशायी जगदेकशायी	
     नन्दाङ्कशायी कमलाङ्कशायी ।	
अम्भोधिशायी वटपत्रशायी	
     श्रीरङ्गशायी रमतां मनो मे ॥ ९॥	
सकलदुरितहारी भूमिभारापहारी	
     दशमुखकुलहारी दैत्यदर्पापहारी ।	
सुललितक्ऱृतचारी पारिजातापहारी	
     त्रिभुवनभयहारी प्रीयतां श्रीमुरारिः ॥ १०॥	
रङ्गस्तोत्रमिदं पुण्यं प्रातःकाले पठेन्नरः ।	
कोटिजन्मार्जितं पापं स्मरणेन विनश्यति ॥ 	
                     इति श्रीरङ्गस्तोत्रम् ॥